Krkonoše
<s>Krkonoše (njemački: Riesengebirge, poljski: Karkonosze) je planinski masiv na sjeverozapadu Češke i jugozapadu Poljske.</s>

<s>Geografske karakteristike</s>

<s>Krkonoše su centralni dio Sudeta, protežu se u dužinu od nekih 40, a u širinu 20 km, duž češko-poljske granice, na površini od 631 km² ( od tog 454 u Češkoj.</s>

<s>Najviša planina u Krkonošima je Sněžka u Češkoj, visoka 1.602 metara.</s>

<s>Na južnim padinama Krkonoša u Češkoj izvire rijeka Laba, a po sjevernim u Poljskoj pritoke Odre.</s>

<s>Privreda 
Pored tradicionalne tekstilne industrije sa centrom u češkom Liberecu, Krkonoše su poznate i po manufakturnoj proizvodnji stakla koncentriranoj u gradu Jablonec nad Nisou.</s><s>Kvarca potrebnog za proizvodnju ima po planinama u velikim količinama, naročito na jugu, pa po tamošnjim brdima ima puno malih radionica u kojima se tali i puše.</s>

<s>Uz te tradicionalne u mašinogradnji i drvnoj industriji radi većina stanovnika Krkonoša.</s>

<s>Transport 
Željeznička pruga iz Praga prolazi preko planina i grana se prema njemačkom Görlitz]]u i poljskom Wrocławu.</s>

<s>Preko masivaa kod češkog Náchoda, prolazi magistralna cesta od Praga prema Wrocławu.</s>

<s>Turizam 
Prostrane bukove, borove i jelove šume, planinarske staze i skijališta mamac su za turiste čitavu godinu.</s><s>Najpoznatije destinacije su; Vrchlabí, Jilemnice, Trutnov, Špindlerův Mlýn i Janské Lazně u Češkoj te Szklarska Poręba i Karpacz u Poljskoj.</s>

<s>I sa češke i poljske strane prostiru se nacionalni parkovi.</s>

<s>Izvori</s>

<s>Vanjske veze</s>

<s>Portál Hory-Krkonoše 
 Giant Mountains, Europe 
 Správa Krkonošského národního parku (češki nacionalni park) 
 Krkonošský Národní Park (poljski nacionalni park)</s>

<s>Planine u Češkoj
Planine u Poljskoj
Češka
Rezervati biosfere u Evropi</s>

